proxectonos/corpus_dominio_legal_administrativo_tmp huggingface dataset:
RESOLUCIÓN do 8 de abril de 2026 pola que se amplía o prazo de presentación de solicitudes da Resolución do 27 de xaneiro de 2026 pola que se dá publicidade do acordo do Consello de Dirección que aproba as bases reguladoras das axudas a proxectos de descarbonización e renovación industrial de industrias tractoras nas comarcas afectadas polo peche das centrais térmicas, cofinanciadas pola Unión Europea no marco do Programa do Fondo de Transición Xusta de España 2021-2027. Territorio P2 A Coruña, e se procede á súa convocatoria para os anos 2026, 2027, 2028 e 2029, en réxime de concorrencia competitiva (código de procedemento IG408N).
Instituto Galego de Promoción Económica — III. Outras disposicións — 16/04/2026

Mediante a Resolución do 27 de xaneiro de 2026 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas a proxectos de descarbonización e renovación industrial de industrias tractoras nas comarcas afectadas polo peche de centrais térmicas no marco do Programa do Fondo de Transición Xusta de España 2021-2027. Territorio P2 A Coruña, e procedeuse á súa convocatoria para os anos 2026, 2027, 2028 e 2029, en réxime de concorrencia competitiva (DOG núm. 20, do 30 de xaneiro de 2026).
No parágrafo segundo do Resolvo establecíase que o prazo de presentación de solicitudes sería de tres (3) meses a partir do día seguinte ao da publicación da resolución no
Diario Oficial de Galicia
. O dito prazo así computado remata o 30 de abril de 2026.
Tendo en conta a complexidade da preparación destas solicitudes, tanto polo volume de investimento mínimo como polas características técnicas da documentación exixida, que requiren da elaboración de informes específicos e a necesidade de análise e estudos previos á presentación, considérase que o prazo de tres (3) meses establecido inicialmente non abonda para a correcta preparación das solicitudes. Con tal motivo, e en prol da eficiencia do propio programa, considérase necesario ampliar o prazo de solicitudes fixado inicialmente na convocatoria.
Por todo o anterior, e de conformidade co disposto no artigo 32 da Lei 39/2015, do 1 de outubro, do procedemento administrativo común das administracións públicas, e dado que non se causan prexuízos a terceiros, e de conformidade coas facultades que teño conferidas,
Ampliar o prazo de presentación de solicitudes de axuda establecido no parágrafo segundo da resolución de convocatoria das axudas a proxectos de descarbonización e renovación industrial de industrias tractoras nas comarcas afectadas polo peche das centrais térmicas, cofinanciadas pola Unión Europea no marco do Programa do Fondo de Transición Xusta de España 2021-2027. Territorio P2 A Coruña, ata o 1 de xuño de 2026.
Esta resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 8 de abril de 2026
EXTRACTO da Resolución do 8 de abril de 2026 pola que se amplía o prazo de presentación de solicitudes da Resolución do 27 de xaneiro de 2026 pola que se dá publicidade do acordo do Consello de Dirección que aproba as bases reguladoras das axudas a proxectos de descarbonización e renovación industrial de industrias tractoras nas comarcas afectadas polo peche das centrais térmicas, cofinanciadas pola Unión Europea no marco do Programa do Fondo de Transición Xusta de España 2021-2027. Territorio P2 A Coruña, e se procede á súa convocatoria para os anos 2026, 2027, 2028 e 2029, en réxime de concorrencia competitiva (código de procedemento IG408N).
Instituto Galego de Promoción Económica — III. Outras disposicións — 16/04/2026

BDNS (Identif.): 880954.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS):
https://www.infosubvenciones.es/bdnstrans/GE/es/convocatoria/880954
Primeiro.
Ampliación do prazo de presentación de solicitudes
Amplíase o prazo de presentación de solicitudes establecido no punto segundo do Resolvo da Resolución do 27 de xaneiro de 2026 ata o 1 de xuño de 2026.
Santiago de Compostela, 8 de abril de 2026
EXTRACTO da Orde do 7 de abril de 2026 pola que se establecen as bases reguladoras para a concesión de subvencións para a edición en lingua galega de recursos didácticos curriculares para niveis non universitarios e se procede á súa convocatoria para o ano 2026 (código de procedemento PL400B).
Consellería de Cultura, Lingua e Xuventude — III. Outras disposicións — 22/04/2026

BDNS (Identif.): 899680.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
http://wwwinfosubvenciones.es/bdnstrans/GE/es/convocatoria/899680
Primeiro.
Persoas beneficiarias
As empresas mercantís do sector editorial que elaboren os recursos didácticos curriculares obxecto desta orde, sexan persoas físicas ou xurídicas, sempre que, estando legalmente constituídas, cumpran os requisitos establecidos nestas bases. Ademais, non deberán estar incursas en ningún dos supostos previstos no artigo 10 da Lei 9/2007, do 13 de xuño, de subvencións de Galicia, nin incumprir os prazos de pagamento previstos na Lei 3/2004, do 29 de decembro, de medidas de loita contra a morosidade nas operacións comerciais.
Segundo.
Obxecto
Edición en lingua galega de recursos didácticos curriculares e complementarios destes para os niveis non universitarios.
Terceiro.
Bases reguladoras
Orde do 7 de abril de 2026 pola que se establecen as bases reguladoras para a concesión de subvencións para a edición en lingua galega de recursos didácticos curriculares para niveis non universitarios e se procede á súa convocatoria para o ano 2026 (código de procedemento PL400B).
Publícanse no
Diario Oficial de Galicia
.
Cuarto.
Contía
Importe total da convocatoria: 300.000,00 €.
Quinto.
Prazo de presentación de solicitudes
Un mes contado desde o día seguinte ao da publicación da Orde do 7 de abril de 2026 no
Diario Oficial de Galicia
.
Santiago de Compostela, 7 de abril de 2026
EXTRACTO da Resolución do 14 de abril de 2026 pola que se convocan bolsas de mobilidade para estudantes de grao e máster universitario para participar en proxectos e accións de cooperación ao desenvolvemento no curso 2025/26.
Universidade de Vigo — III. Outras disposicións — 21/04/2026

BDNS (Identif.): 898832.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de datos nacional de subvencións:
https://www.infosubvenciones.es/bdnstrans/GE/es/convocatoria/898832
Primeiro.
Persoas beneficiarias
Estudantes de grao e máster universitario que participen en proxectos e accións de cooperación ao desenvolvemento
Segundo.
Obxecto
O obxecto desta convocatoria é definir e poñer en marcha unha política integrada de responsabilidade social que englobe a cooperación internacional, o voluntariado, a igualdade, a sustentabilidade e a atención á diversidade, a través dunha estadía vinculada a un axente de cooperación no marco dun proxecto ou acción de cooperación dun país dos sinalados na convocatoria, e que o traballo que desenvolva sexa validado no marco de traballos de fin de carreira, prácticas ou traballos recoñecidos no marco da materia.
Terceiro.
Bases reguladoras
Resolución do 14 de abril de 2026 pola que se convocan bolsas de mobilidade para estudantes de grao e máster universitario para participar en proxectos e accións de cooperación ao desenvolvemento no curso 2025/26.
Cuarto.
Contía
A contía total do crédito destinado a estas axudas será de tres mil euros (3.000 €).
Quinto.
Prazo de presentación de solicitudes
Desde o 15 de abril ata o 11 de maio de 2026.
Vigo, 14 de abril de 2026
RESOLUCIÓN do 7 de abril de 2026, da Secretaría Xeral da Emigración, pola que se publican as subvencións concedidas ao abeiro da Resolución do 3 de xaneiro de 2025 pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas emigrantes galegas retornadas, e se procede á súa convocatoria para o ano 2025 (código de procedemento PR937A).
Consellería de Emprego, Comercio e Emigración — III. Outras disposicións — 17/04/2026

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 21 das bases reguladoras da convocatoria,
Ordenar a publicación no
Diario Oficial de Galicia
das subvencións concedidas que se relacionan no anexo desta resolución ao abeiro da Resolución do 3 de xaneiro de 2025, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas emigrantes galegas retornadas, e se procede á súa convocatoria para o ano 2025 (
Diario Oficial de Galicia
núm. 20, do 30 de xaneiro).
Finalidade da subvención: as subvencións teñen como finalidade promover o autoemprego e a actividade emprendedora na Comunidade Autónoma de Galicia das persoas galegas retornadas que se establezan como traballadoras autónomas ou por conta propia.
Aplicación orzamentaria: 14.05.312C.470.0 dos orzamentos xerais da Comunidade Autónoma galega para o ano 2025.
Crédito orzamentario: 1.300.000,00 euros.
Santiago de Compostela, 7 de abril de 2026
RESOLUCIÓN do 7 de abril de 2026 pola que se declara área de rehabilitación integral o núcleo antigo de Cortegada.
Instituto Galego da Vivenda e Solo — III. Outras disposicións — 17/04/2026

Denominación: Área de Rehabilitación Integral do Núcleo Antigo de Cortegada.
Ámbito: rural de carácter continuo.
Clase: área de rehabilitación integral rural.
Antecedentes de feito:
1. O 12 de xaneiro de 2022, o Concello de Cortegada presenta no Instituto Galego da Vivenda e Solo (en diante, IGVS) unha solicitude para a declaración dunha área de rehabilitación integral (en diante, ARI) no núcleo antigo de Cortegada, no seu termo municipal. Coa solicitude xúntase o certificado do acordo adoptado polo Pleno do 16 de decembro de 2021.
2. O ámbito comprende o núcleo antigo da parroquia de Santa María de Cortegada, que concentra a meirande parte dos servizos municipais e onde converxen as principais vías de comunicación deste concello, que pertence á Comarca do Ribeiro. Abrangue unha superficie de 36.780,59 m².
3. Sobre a declaración da ARI solicitada emitiuse informe favorable, tanto desde o punto de vista técnico e urbanístico como administrativo, por parte das unidades competentes do IGVS.
Consideracións legais e técnicas:
1. A Lei 1/2019, do 22 de abril, de rehabilitación e de rexeneración e renovación urbanas de Galicia, regula as ARI nos seus artigos 49 ao 51. Concretamente, o artigo 50.1.b) establece que as ARI terán a categoría de rurais cando o seu ámbito pertenza a concellos con menos de cinco mil habitantes e a súa configuración sexa predominantemente rural. Neste suposto, o ámbito delimitado deberá ter, como mínimo, vinte vivendas.
2. O Decreto 18/2014, do 13 de febreiro, polo que se determinan os aspectos básicos dos programas autonómicos de rehabilitación de vivendas e se dan directrices para o desenvolvemento do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016, no ámbito da Comunidade Autónoma de Galicia, regula no seu capítulo II, sección 2ª, artigo 8, o procedemento para a declaración das ARI.
No expediente para a declaración desta ARI recóllense todos os aspectos sinalados no artigo 8.2 do Decreto 18/2014, do 13 de febreiro.
3. De conformidade cos artigos 49 da Lei 1/2019, do 22 de abril, e 8.1 do Decreto 18/2014, do 13 de febreiro, as ARI declararanse mediante unha resolución da Presidencia do IGVS, por solicitude dos concellos interesados.
Por todo o exposto, e de conformidade coas competencias atribuídas no artigo 49 da Lei 1/2019, do 22 de abril,
Declarar a área de rehabilitación integral do núcleo antigo de Cortegada, de ámbito rural de carácter continuo, no seu termo municipal, segundo o ámbito delimitado nos planos que se xuntan como anexo a esta resolución.
Santiago de Compostela, 7 de abril de 2026
CORRECCIÓN DE ERROS. Resolución do 7 de abril de 2026, da Dirección Xeral de Emprego Público e Administración de Persoal, pola que se ordena a publicación do acordo do Consello da Xunta de Galicia polo que se autorizan os criterios de repartición e a convocatoria do Fondo de Acción Social para o exercicio económico do ano 2025, relativos á axuda para a atención de persoas con discapacidade.
Consellería de Facenda e Administración Pública — III. Outras disposicións — 17/04/2026

Advertidos erros na publicación da citada resolución, publicada no DOG número 69, do mércores 15 de abril de 2026, cómpre realizar as seguintes correccións:
Na páxina 22888, onde di:
«2. Que conviva co cónxuxe, parella de feito, fillos/as ou ascendentes de 1º grao por consanguinidade ou afinidade ou suxeitos a unha medida de apoio:
a) Que teñan unha discapacidade física, psíquica ou sensorial recoñecida polo organismo competente antes do 1 de xaneiro de 2025 nun grao igual ou superior ao 75 %.
b) Que teñan unha discapacidade física, psíquica ou sensorial recoñecida polo organismo competente antes do 1 de xaneiro de 2025 nun grao igual ou superior ao 33 % e inferior ao 75 % e perciba ingresos inferiores a 15.876 euros anuais en concepto de rendementos de traballo ou de prestación que teña tal consideración.».
Debe dicir:
«2. Que conviva co cónxuxe, parella de feito, fillos/as ou ascendentes de 1º grao por consanguinidade ou afinidade ou suxeitos a unha medida de apoio:
a) Que teñan unha discapacidade física, psíquica ou sensorial recoñecida polo organismo competente antes do 1 de xaneiro de 2026 nun grao igual ou superior ao 75 %.
b) Que teñan unha discapacidade física, psíquica ou sensorial recoñecida polo organismo competente antes do 1 de xaneiro de 2026 nun grao igual ou superior ao 33 % e inferior ao 75 % e perciban ingresos inferiores a 15.876 euros anuais en concepto de rendementos de traballo ou de prestación que teña tal consideración.».
CORRECCIÓN DE ERROS. Resolución do 23 de marzo de 2026, da Secretaría Xeral de Medios, pola que se aproban as bases reguladoras para a concesión de axudas económicas, en réxime de concorrencia competitiva, destinadas a empresas xornalísticas e de radiodifusión, e se convocan para o ano 2026 (código de procedemento PR852A).
Presidencia da Xunta de Galicia — III. Outras disposicións — 17/04/2026

Advertido erro na publicación da citada resolución no
Diario Oficial de Galicia
número 68, do 14 de abril de 2026, cómpre realizar a seguinte corrección:
Na páxina 22553, no artigo 7.2 das bases reguladoras, onde di:
«2. O prazo de presentación de solicitudes será dun mes contado a partir do oitavo día natural seguinte ao da publicación desta resolución no
Diario Oficial de Galicia
».
Debe dicir:
«2. O prazo de presentación de solicitudes será dun mes contado a partir do día seguinte ao da publicación desta resolución no
Diario Oficial de Galicia
».
Tendo en conta o anterior, o prazo de presentación de solicitudes será dun mes contado a partir do día seguinte ao da publicación desta corrección de erros no
Diario Oficial de Galicia
.
EXTRACTO da Orde do 15 de abril de 2026 pola que se modifica a Orde do 13 de febreiro de 2026 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao Sistema integrado de xestión e control (códigos de procedemento MR250A, MR239G, MR239K, MR239O, MR239Q, MR240D, MR241C e MR241D).
Consellería do Medio Rural — III. Outras disposicións — 20/04/2026

BDNS (Identif.): 888126.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/888126
Primeiro.
Prazo de presentación da solicitude única
O prazo de presentación da solicitude única iniciarase o día seguinte ao da publicación desta orde no
Diario Oficial de Galicia
e finalizará o 15 de maio, ambos incluídos. Non obstante, admitiranse solicitudes ata a data de finalización do prazo de modificación da solicitude única, de acordo coas condicións establecidas no artigo 108.3 do Real decreto 1048/2022.
Santiago de Compostela, 15 de abril de 2026
RESOLUCIÓN do 9 de abril de 2026 pola que se dá publicidade ás axudas concedidas ao abeiro da Resolución do 1 de agosto de 2025 pola que se establecen as bases reguladoras para a concesión, en réxime de concorrencia non competitiva, das subvencións a establecementos turísticos para actuacións de embelecemento do litoral galego, no marco do Plan de recuperación, transformación e resiliencia, financiado pola Unión Europea-NextGenerationEU, e se convocan con carácter plurianual (2025-2026) (código de procedemento TU503F).
Axencia de Turismo de Galicia — III. Outras disposicións — 20/04/2026

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 19 das bases reguladoras da convocatoria,
Facer público no
Diario Oficial de Galicia
e na páxina web da Axencia de Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 04.A2.761A.770.0, proxecto 2022 00001, cun crédito de 5.000.000,00 euros, que figuran no anexo desta resolución, concedidas ao abeiro da Resolución do 1 de agosto de 2025 pola que se establecen as bases reguladoras para a concesión, en réxime de concorrencia non competitiva, das subvencións a establecementos turísticos para actuacións de embelecemento do litoral galego, no marco do Plan de recuperación, transformación e resiliencia, financiado pola Unión Europea-NextGenerationEU, e se convocan con carácter plurianual (2025-2026) (código de procedemento TU503F).
Santiago de Compostela, 9 de abril de 2026
ORDE do 9 de abril de 2026 pola que se autoriza a inclusión da Escola de Música de Poio no Rexistro de escolas de música e danza da Comunidade Autónoma de Galicia.
Consellería de Educación, Ciencia, Universidades e Formación Profesional — III. Outras disposicións — 20/04/2026

A representación da Asociación Cultural Escola de Música de Poio solicita a inscrición da Escola de Música de Poio no Rexistro de escolas de música e danza da Comunidade Autónoma de Galicia, de conformidade coa Orde do 11 de marzo de 1993 que regula as condicións de creación e funcionamento destas escolas.
Logo de realizar os trámites que establece a normativa vixente, o Departamento Territorial de Pontevedra achega o expediente cos correspondentes informes.
Por isto, por proposta da Dirección Xeral de Centros e Recursos Humanos,
Artigo 1
Inscrición no Rexistro de escolas de música e danza
Autorizar a inclusión no Rexistro de escolas de música e danza da Comunidade Autónoma de Galicia da escola de música que se sinala:
Denominación: Escola de Música de Poio.
Código do centro: 36025347.
Domicilio: avda. Andurique, 1.
Localidade: Poio.
Concello: Poio.
Código postal: 36163.
Provincia: Pontevedra.
Titular: Asociación Cultural Escola de Música de Poio.
Artigo 2.
Réxime xurídico
Esta escola queda sometida ao réxime de escolas de música e danza, segundo o establecido na Orde do 11 de marzo de 1993, e aos servizos de inspección correspondentes.
Artigo 3.
Revisión da autorización
O centro deberá solicitar a oportuna revisión da inscrición cando teña que modificarse calquera dos datos sinalados nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán presentar recurso potestativo de reposición, ante esta consellería, no prazo dun (1) mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous (2) meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 9 de abril de 2026
RESOLUCIÓN do 21 de abril de 2026, da Secretaría Xeral Técnica da Consellería de Presidencia, Xustiza e Deportes, pola que se lle dá publicidade ao encargo á Empresa Pública de Servizos Agrarios Galegos, S.A. (Seaga) para a execución dos traballos de retirada e destrución de niños incluídos no Programa galego de vixilancia e control fronte á avespa asiática (Vespa velutina) no ano 2026.
Consellería de Presidencia, Xustiza e Deportes — III. Outras disposicións — 30/04/2026

En virtude do establecido no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade ao seguinte encargo:
– Resolución do 8 de abril de 2026, da Consellería de Presidencia, Xustiza e Deportes, pola que se encarga á Empresa Pública de Servizos Agrarios Galegos, S.A. (Seaga) a execución dos traballos de retirada e destrución de niños incluídos no Programa galego de vixilancia e control fronte á avespa asiática (
Vespa velutina
) no ano 2026.
– Actividade: traballos de retirada e destrución de niños incluídos no Programa galego de vixilancia e control fronte á avespa asiática (
Vespa velutina
).
– Natureza e alcance do encargo:
Trátase dun encargo a un medio propio de acordo co artigo 32 da Lei 9/2017, do 8 de novembro, de contratos do sector público, co 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e co 13 da Lei 14/2013, do 26 de decembro, de racionalización do sector público autonómico.
A Empresa Pública de Servizos Agrarios Galegos, S.A. (Seaga) é unha sociedade mercantil pública autonómica das previstas no artigo 102 da Lei 16/2010, do 17 de decembro, que, de acordo co artigo 1.4 dos seus estatutos, ten a consideración de medio propio e instrumental e de servizo técnico da Administración xeral da Comunidade Autónoma de Galicia e das entidades instrumentais do sector público autonómico.
Seaga encargarase da xestión de avisos de presenza de niños de avespa velutina segundo o Programa galego de vixilancia e control fronte á avespa asiática.
– Financiamento: o orzamento de execución ascende a un millón setecentos setenta e catro mil novecentos dezanove euros con noventa e oito céntimos (1.774.919,98 €) que se financiará con cargo á aplicación orzamentaria 05.04.141A.227.42 dos orzamentos xerais da Comunidade Autónoma para o ano 2026, en que existe crédito axeitado e suficiente.
– Prazo de vixencia: comezará o día da sinatura do encargo (8 de abril de 2026) e estenderase ata o 30 de decembro de 2026, e poderá prorrogarse nos termos que se determinen antes da finalización do encargo.
Santiago de Compostela, 21 de abril de 2026
RESOLUCIÓN do 24 de abril de 2026 pola que se concede o Selo de grao de excelencia a titulacións universitarias de grao, impartidas polas universidades do Sistema universitario de Galicia no curso académico 2024/25.
Consellería de Educación, Ciencia, Universidades e Formación Profesional — III. Outras disposicións — 30/04/2026

Con data do 4 de novembro de 2025 publicouse no
Diario Oficial de Galicia
a Orde do 24 de outubro de 2025 pola que se establecen as bases reguladoras e se realiza a convocatoria para a concesión do Selo de grao de excelencia a titulacións universitarias de grao impartidas polas universidades do Sistema universitario de Galicia no curso académico 2024/25.
Rematado o prazo para a entrega da documentación necesaria para a tramitación do procedemento establecido no artigo 5 da orde de convocatoria, foron analizadas as solicitudes pola comisión avaliadora prevista no artigo 8 da citada orde.
Tendo en conta o anteriormente exposto e atendendo á proposta de resolución da Secretaría Xeral de Universidades, esta consellería
Primeiro. Concederlle o Selo de grao de excelencia da Xunta de Galicia ás titulacións universitarias oficiais de grao, impartidas polas universidades do Sistema universitario de Galicia no curso académico 2024/25, que se relacionan no anexo I desta resolución.
Segundo. O recoñecemento do Selo de grao de excelencia ten unha vixencia de seis cursos académicos á fin dos cales poderá ser renovado por períodos sucesivos de igual duración.
Terceiro. As universidades responsables dos títulos comprométense a manter os requisitos que deron lugar á obtención da puntuación mínima para acadar o Selo de grao de excelencia da Xunta de Galicia ou, de ser o caso, notificar á Secretaría Xeral de Universidades calquera variación nestes, no prazo dun (1) mes desde que se produza o feito que implica tal variación.
Cuarto. Anualmente a Secretaría Xeral de Universidades poderá realizar cantas comprobacións considere necesarias para garantir o cumprimento e o mantemento dos requisitos que serviron de base para a concesión do Selo de grao de excelencia, e poderá solicitar para iso canta información sexa necesaria.
Quinto. Contra esta resolución, que esgota a vía administrativa, as universidades poderán interpoñer recurso potestativo de reposición ante o conselleiro de Educación, Ciencia, Universidades e Formación Profesional no prazo dun (1) mes contado a partir do día seguinte ao da publicación da resolución no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente o recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous (2) meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 24 de abril de 2026
RESOLUCIÓN do 20 de abril de 2026 pola que se dispón a publicación da decisión do xurado da sexta edición dos premios Valedora do Pobo aos mellores traballos fin de grao (TFG) e traballos fin de máster (TFM) en materia de igualdade e dereitos das mulleres.
Valedor do Pobo — III. Outras disposicións — 28/04/2026

De conformidade co establecido no punto 6 das bases da convocatoria da sexta edición dos premios Valedora do Pobo aos mellores traballos de fin de grao (TFG) e traballos fin de máster (TFM) en materia de igualdade e dereitos das mulleres, aprobadas pola Resolución do 24 de setembro de 2025 (DOG núm. 191, do 3 de outubro),
Dar publicidade á decisión do xurado, do 13 de abril de 2026, emitida por unanimidade:
– Premios aos traballos fin de grao,
ex aequo
:
De tercera a primera persona: la necesidad de un cambio en el relato artístico de la prostitución
. Autora: Laura Carballido Méndez. Universidade de Santiago de Compostela.
Violencia en la pornografía y su impacto en las prácticas sexuales de los jóvenes universitarios/as: Un estudio cualitativo en la UdC
. Autora: Jimena Cardona Felipe. Universidade da Coruña.
– Premios aos traballos fin de máster,
ex aequo
:
Los derechos afectivos y sexuales de las mujeres mayores: un estudio piloto en una gran urbe gallega y su área metropolitana
. Autora: Genoveva Gundín González. Universidade da Coruña.
La transposición anticipada de la Directiva (UE) 2024/1385 como vía para una protección integral frente a la violencia de género en España
. Autora: Aldara Tubío Pereira. Universidade de Santiago de Compostela.
Santiago de Compostela, 20 de abril de 2026
EXTRACTO da Resolución do 21 de abril de 2026, conxunta da Consellería de Educación, Ciencia, Universidades e Formación Profesional e do Instituto Galego do Consumo e da Competencia, pola que se convocan os premios de innovación educativa aos proxectos sobre consumo responsable Galicons-net (código de procedemento IN116A).
Instituto Galego do Consumo e da Competencia — III. Outras disposicións — 28/04/2026

BDNS (Identif.): 901552.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/901552
Primeiro.
Persoas beneficiarias
Poderán participar os centros docentes non-universitarios públicos, privados e concertados da Comunidade Autónoma de Galicia que estean a participar no programa Galicons-net no curso 2025-2026 a través dalgunha destas dúas vías: a) convocatoria do Plan Proxecta+; b) solicitude formalizada do programa a través do Instituto Galego do Consumo e da Competencia.
Segundo.
Obxecto
Convocar e regular os premios de innovación educativa aos proxectos sobre consumo responsable Galicons- net (código de procedemento IN116A).
Terceiro.
Bases reguladoras
Resolución do 21 de abril de 2026, conxunta da Consellería de Educación, Ciencia, Universidades e Formación Profesional e do Instituto Galego do Consumo e da Competencia, pola que se convocan os premios de innovación educativa aos proxectos sobre consumo responsable Galicons-net (código de procedemento IN116A).
Cuarto.
Importe
Concederase un premio de 1.500 euros para o mellor proxecto en cada unha das categorías de participación.
Quinto.
Prazo de presentación de solicitudes
O prazo para a presentación das solicitudes comezará o día seguinte ao da publicación desta resolución no
Diario Oficial de Galicia
e rematará o día 5 de maio de 2026.
Santiago de Compostela, 21 de abril de 2026
EXTRACTO da Resolución do 16 de abril de 2026 pola que se convoca a fase autonómica do concurso sobre consumo responsable e calidade de vida: Consumópolis-21: Á hora de consumir, que non te domine o &quot;click&quot; (código de procedemento IN114A).
Instituto Galego do Consumo e da Competencia — III. Outras disposicións — 27/04/2026

BDNS (Identif.): 901006.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/901006
Primeiro.
Persoas beneficiarias
1. Poderán participar nesta fase autonómica todos aqueles equipos constituídos por cinco alumnos ou alumnas que cursen estudios de 5º ou 6º de educación primaria ou de 1º, 2º, 3º ou 4º de educación secundaria obrigatoria ou formación profesional básica en calquera centro público, concertado ou privado da Comunidade Autónoma de Galicia.
2. No caso dos colexios rurais agrupados (CRA) e as escolas unitarias que, polas súas especiais circunstancias xeográficas ou demográficas, teñan dificultades para conformar os equipos unicamente con alumnado de 5º e 6º cursos de educación primaria, poderán completar os ditos equipos con alumnado doutros cursos de educación primaria.
Segundo.
Obxecto
Convocar e regular a fase autonómica do concurso do curso escolar 2025/26 Consumópolis-21 sobre consumo responsable e calidade de vida, que leva por título: Á hora de consumir, que non te domine o “click” (código de procedemento IN114A).
Terceiro.
Bases reguladoras
Resolución do 16 de abril de 2026 pola que se convoca a fase autonómica do concurso sobre consumo responsable e calidade de vida: Consumópolis-21: Á hora de consumir, que non te domine o “click” (código de procedemento IN114A).
Cuarto.
Importe
Concederanse tres premios de 1.000, 600 e 300 euros para os traballos clasificados respectivamente en primeiro, segundo e terceiro lugar por cada unha das categorías de participación.
Quinto.
Prazo de presentación de solicitudes
O prazo para a presentación das solicitudes comezará o día seguinte ao da publicación desta resolución no
Diario Oficial de Galicia
e rematará o día 5 de maio de 2026.
Santiago de Compostela, 16 de abril de 2026
CORRECCIÓN DE ERROS. Resolución do 4 de febreiro de 2026 pola que se convocan cursos titorizados en liña con aproveitamento activo e avaliación continua, para a obtención da certificación galega en competencias dixitais (ComDix), no seu nivel de iniciación.
Axencia para a Modernización Tecnolóxica de Galicia — III. Outras disposicións — 27/04/2026

Advertido erro na citada resolución, publicada no Diario Oficial de Galicia número 32, do 18 de febreiro de 2026, cómpre facer a seguinte corrección:
Na páxina 13622, anexo I, onde di:
Debe dicir:
RESOLUCIÓN do 20 de abril de 2026, da Secretaría Xeral Técnica da Consellería do Mar, pola que se dá publicidade a unha encomenda de xestión ao medio propio Fundación Centro Tecnolóxico do Mar (Cetmar), para executar durante o ano 2026.
Consellería do Mar — III. Outras disposicións — 27/04/2026

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda de xestión:
1. Resolución do 13 de abril de 2026, da Consellería do Mar, pola que se lle encarga ao medio propio Fundación Centro Tecnolóxico do Mar (Cetmar) a prestación do servizo de revisión e avaliación dos traballos técnicos presentados no marco dos PPeC das organizacións de Produtores Pesqueiros do ámbito da Comunidade Autónoma de Galicia, así como a revisión dos devanditos plans de cara á avaliación das porcentaxes máximas de intensidade de axuda específicas no ámbito do FEMPA. Edición 2026.
– Actividade: a realización pola Fundación CETMAR das accións para dar o servizo de revisión e avaliación dos traballos técnicos presentados no marco dos PPeC das Organizacións de Produtores Pesqueiros do ámbito da Comunidade Autónoma de Galicia, así como a revisión dos devanditos plans de cara á avaliación das porcentaxes máximas de intensidade de axuda específicas no ámbito do FEMPA.
– Natureza e alcance da xestión encomendada: encomenda de xestión a medios propios ao ter a Fundación Centro Tecnolóxico do Mar (Cetmar) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10, 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 15 de abril de 2026 ata o 31 de agosto de 2026.
– Financiamento: tramitouse con cargo aos orzamentos da Comunidade Autónoma de Galicia para o ano 2026, aplicación orzamentaria 16.02.723A.640.1, con código de proxecto 2023 00193. Cofinanciada polo FEMPA nun 70 %.
Santiago de Compostela, 20 de abril de 2026
CORRECCIÓN DE ERROS. Orde do 22 de abril de 2026 pola que se determinan os servizos mínimos durante a folga convocada polas organizacións sindicais Confederación Estatal de Sindicatos Médicos (CESM), Organización de Médicos de Galicia Independentes (O’Mega) e Sindicato Médico de Galicia (Simega), para os días 27, 28, 29 e 30 de abril de 2026, no ámbito das institucións sanitarias do Servizo Galego de Saúde.
Consellería de Sanidade — III. Outras disposicións — 27/04/2026

Advertido erro na dita orde, publicada no
Diario Oficial de Galicia
número 76, do venres 24 de abril de 2026, cómpre facer a seguinte corrección:
Na páxina 25000, no organismo Fundación Pública Urxencias Sanitarias de Galicia-061, substitúese a táboa pola seguinte:
Fundación Pública Urxencias Sanitarias de Galicia-061.
CORRECCIÓN DE ERROS. Resolución do 30 de marzo de 2026, da Dirección Xeral de Loita contra a Violencia de Xénero, pola que se publica o requirimento de emenda de documentación das solicitudes presentadas ao abeiro da Orde do 9 de xaneiro de 2026 pola que se establecen as bases que rexerán a concesión de subvencións a entidades de iniciativa social sen ánimo de lucro, para o desenvolvemento de proxectos de atención social integral dirixidos a persoas en situación de explotación sexual, preferentemente inmigrantes e/ou vítimas de trata de seres humanos con fins de explotación sexual, na Comunidade Autónoma de Galicia, cofinanciadas pola Unión Europea no marco do programa FSE+ Galicia 2021-2027, e de proxectos de información, prevención e sensibilización en materia de trata con fins de explotación sexual e explotación sexual, así como de apoio ás súas vítimas, preferentemente entre mulleres inmigrantes, e se procede á súa convocatoria para o ano 2026 (códigos de procedemento SI431A e SI431E).
Consellería de Política Social e Igualdade — III. Outras disposicións — 27/04/2026

Advertido un erro na citada resolución, publicada no
Diario Oficial de Galicia
número 69, do 15 de abril de 2026, cómpre facer a seguinte corrección:
Na páxina 22883, na segunda táboa do anexo, pertencente á liña 2: proxectos de información, prevención e sensibilización en materia de trata con fins de explotación sexual e explotación sexual, así como de apoio ás súas vítimas, preferentemente entre mulleres inmigrantes, residentes na Comunidade Autónoma de Galicia (SI431E), na primeira columna, onde di: «SI431A-2026-00000009-00», debe dicir: «SI431E-2026-00000014-00».
RESOLUCIÓN do 17 de abril de 2026 pola que se outorgan as distincións ao mérito deportivo de Galicia 2025.
Presidencia da Xunta de Galicia — III. Outras disposicións — 27/04/2026

Mediante a Resolución do 28 de outubro de 2010, da Secretaría Xeral para o Deporte (Diario Oficial de Galicia núm. 212, do 4 de novembro), creáronse as distincións ao mérito deportivo de Galicia, premios que son concedidos en recoñecemento do labor ou traxectoria notoria e exemplar, no ámbito deportivo de Galicia, ás persoas físicas ou xurídicas, entidades ou organismos, que estean a contribuír ou que contribuísen ao crecemento, promoción, fomento e excelencia do deporte e da educación física da nosa comunidade autónoma.
Na referida resolución establécese que os galardóns serán outorgados, anualmente e en número non limitado, por resolución do presidente da Xunta de Galicia, logo da proposta motivada do xurado cualificador.
En atención ao establecido, e logo da proposta motivada do xurado cualificador do 16 de abril de 2026,
A concesión das distincións ao mérito deportivo de Galicia, na súa edición de 2025, ás seguintes persoas e entidades:
Alejo Crespo Díaz, Ana Abuín Pazos, Andrea Díaz Moirón, Aniceto «Tito» Fernández Fernández, Antonio Dacosta Iglesias, Beatriz Hermenegilda Alberte Castiñeiras, Carlos Devesa Santalla, Carlos Veiga García, Céltiga Fútbol Club, César Pérez Padrón, Claudia Paola Rodríguez Teijeiro, Club Deportivo Estradense, Eduardo Lamas Sánchez, Emilio Navaza González, Enrique Rozas López, Fino Fonticoba, Francisco Doblas Bermejo, Gran Peña F.C., Gumersindo Manuel Rodríguez Bernardo, Isidro Otero García, Javier Martínez Villanueva, José Ruiz López «Jorulo», José Luis Macey, José Pereira Domínguez, José Ramón Lete Lasa, Juan Ángel Probaos Barral, Juan Antonio Varela Torrente, Juan Carlos Corredoira Rodríguez, Juan Luis Villamisar Méndez, Juan Rodríguez Doce, Julio Antonio Flores Pérez, Julio Sobrado Carreiras, Luis Villasenín Liñares, Manuel Blanco Guerra, Manuel Piñeiro Froján, Manuel Piñón Cordo, María del Carmen «Pipi» Pérez Conde, María Jesús «Chus» Torres Fondevila, Marta Patricia Souto González, matrimonio Chuco Barreiro e Maruja Barral, Mirta Escudero Díez, Modesto López Nóvoa, Moncho Viñas, Pilar Vázquez Cobelas, Ramón Vázquez Mayo, Real Club Náutico de La Coruña, Santiago Domínguez Oliveira, Sara Álvarez Folgueira, Tyde F.C., Vicente Carril, Yoraxi de los Ángeles Meleán Álvarez.
Santiago de Compostela, 17 de abril de 2026
EXTRACTO da Resolución do 17 de abril de 2026 pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias e se convocan para 2026 (código de procedemento MR302B).
Axencia Galega da Calidade Alimentaria — III. Outras disposicións — 28/04/2026

BDNS (Identif.): 901606.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/901606
Primeiro. Beneficiarios
Poderán ser beneficiarios destas axudas os consellos reguladores das distintas denominacións de calidade agroalimentaria existentes no ámbito da Comunidade Autónoma de Galicia, sempre que non incorran nalgunha das prohibicións do artigo 10.2 da Lei 9/2007, do 13 de xuño, de subvencións de Galicia. Ademais, os beneficiarios deberán cumprir os requisitos do Regulamento (UE) 2023/2831 da Comisión, do 13 de decembro de 2023, relativo á aplicación dos artigos 107 e 108 do Tratado de funcionamento da Unión Europea ás axudas
de minimis
.
Segundo. Obxecto
Esta resolución ten por obxecto establecer as bases reguladoras das axudas que, en réxime de concorrencia polo sistema de rateo, vai conceder a Axencia Galega da Calidade Alimentaria para actuacións relacionadas coa implantación e co desenvolvemento de programas de mellora e de control da calidade e da orixe dos produtos agroalimentarios galegos amparados por algunha denominación xeográfica de calidade das reguladas no capítulo II do título III da Lei 1/2024, do 11 de xaneiro, ou acollidos á produción ecolóxica a que se refire o capítulo IV do mesmo título da dita lei, así como efectuar a convocatoria para o ano 2025.
Terceiro. Bases reguladoras
Resolución do 17 de abril de 2026 pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias e se convocan para o ano 2026 (código de procedemento MR302B).
Cuarto. Importe
1. Para a concesión destas subvencións resulta de aplicación o disposto no Regulamento (UE) 2023/2831 da Comisión, do 13 de decembro de 2023, relativo á aplicación dos artigos 107 e 108 do Tratado de funcionamento da Unión Europea ás axudas
de minimis
.
2. A subvención asignada para cada programa poderá acadar como máximo o 50 % do importe da actividade subvencionable.
3. A dotación orzamentaria da convocatoria é de trescentos sesenta mil euros (360.000 €).
Quinto. Prazo de presentación de solicitudes
O prazo de presentación de solicitudes será dun mes contado desde o día seguinte ao da publicación da resolución no
Diario Oficial de Galicia
.
Santiago de Compostela, 17 de abril de 2026
RESOLUCIÓN do 17 de abril de 2026 pola que se resolve a convocatoria de axudas a centros docentes privados concertados da Comunidade Autónoma de Galicia para a contratación de auxiliares de conversa durante o curso 2025/26 coa finalidade de mellorar a competencia lingüística do alumnado en linguas estranxeiras (código de procedemento ED504E).
Consellería de Educación, Ciencia, Universidades e Formación Profesional — III. Outras disposicións — 28/04/2026

A Consellería de Educación, Ciencia, Universidades e Formación Profesional, mediante a Orde do 16 de decembro de 2025, publicada no DOG do 9 de xaneiro de 2026, estableceu as bases reguladoras e convocou axudas a centros docentes privados concertados da Comunidade Autónoma de Galicia para a contratación de auxiliares de conversa durante o curso 2025/26 coa finalidade de mellorar a competencia lingüística do alumnado en linguas estranxeiras, cun período de inicio e de finalización do contrato comprendido entre outubro de 2025 e xuño de 2026.
Unha vez rematado o procedemento previo á concesión das axudas establecido na convocatoria, cómpre facer publica a relación definitiva de centros beneficiarios destas axudas e dos excluídos, de acordo co establecido no artigo 13 da dita orde,
Primeiro. Conceder as axudas a centros docentes privados concertados da Comunidade Autónoma de Galicia que figuran no anexo que se xunta, así como excluír aqueles centros docentes que non reúnen algún dos requisitos da convocatoria.
Segundo. Publicar a listaxe dos centros beneficiarios das axudas, coa cantidade asignada a cada centro educativo, e dos centros excluídos. Figuran todos eles no anexo.
Terceiro. Contra esta resolución, que pon fin á vía administrativa, poderase interpoñer recurso potestativo de reposición ante a persoa titular da Dirección Xeral de Ordenación e Innovación Educativa, por delegación do conselleiro de Educación, Ciencia, Universidades e Formación Profesional, en virtude do establecido no punto segundo g) da Orde do 5 de xuño de 2024, de delegación de competencias nos órganos superiores e de dirección e nos departamentos territoriais, no prazo dun mes contado a partir do día seguinte ao da publicación no Diario Oficial de Galicia, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas ou, directamente, recurso contencioso-administrativo, no prazo de dous meses, ante o Tribunal Superior de Xustiza de Galicia, conforme os artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de abril de 2026
EXTRACTO da Orde do 13 de abril de 2026 pola que se aproban as bases reguladoras da concesión de subvencións, en réxime de concorrencia competitiva, para a execución de microproxectos de cooperación para o desenvolvemento no exterior promovidos polos axentes de cooperación, e se convocan para o ano 2026 (código de procedemento PR804B).
Consellería de Presidencia, Xustiza e Deportes — III. Outras disposicións — 28/04/2026

BDNS (Identif.): 901050.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS):
https://www.infosubvenciones.es/bdnstrans/GE/es/convocatoria/901050
Primeiro.
Entidades beneficiarias
As entidades beneficiarias da concesión de subvencións deberán estar inscritas no Rexistro Galego de Axentes de Cooperación para o Desenvolvemento, na sección A: organizacións non gobernamentais para o desenvolvemento, e na sección D: outros axentes sociais ou entidades que teñan entre os seus fins a realización de actividades de cooperación para o desenvolvemento.
Segundo.
Obxecto
Estas bases regulan a concesión de subvencións para a execución de microproxectos de cooperación para o desenvolvemento no exterior promovidos polos axentes de cooperación (procedemento PR804B).
Para os efectos desta convocatoria, enténdese por microproxectos aquelas intervencións puntuais de cooperación ao desenvolvemento no exterior que fortalezan a capacidade de resposta ás necesidades da poboación destinataria ou que complementen actuacións levadas a cabo por axentes de cooperación no mesmo territorio, de duración non superior a 12 meses e executadas por organizacións de recente constitución ou que executen proxectos de limitada intensidade e contía.
Terceiro.
Bases reguladoras
Orde do 13 de abril de 2026 pola que se aproban as bases reguladoras da concesión de subvencións, en réxime de concorrencia competitiva, para a execución de microproxectos de cooperación para o desenvolvemento no exterior promovidos polos axentes de cooperación, e se convocan para o ano 2026 (código de procedemento PR804B).
Cuarto.
Importe
Para a concesión destas axudas destínase un crédito por un importe total de 150.000,00 €, con cargo á aplicación orzamentaria 05.07.331A.490.0 dos orzamentos xerais da Comunidade Autónoma para 2026.
O importe máximo que se poderá financiar será dun 95 % do orzamento total do microproxecto, ben que a subvención concedida non superará en ningún caso os 30.000,00 €.
Quinto.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta convocatoria no
Diario Oficial de Galicia
.
Santiago de Compostela, 13 de abril de 2026